Адразу зазначу, што на Прыдзвінні ім папярэднічала пасяджэнне аргкамітэта ў духоўна-асветніцкім цэнтры Полацкага Свята-Ефрасіньеўскага манастыра пад старшынёўствам архіепіскапа Полацкага і Глыбоцкага Феадосія, пры ўдзеле начальніка аддзела па справах рэлігіі і нацыянальнасцей аблвыканкама Міхаіла Даніленкі і намеснікаў старшынь райвыканкамаў 11 рэгіёнаў. Абмяркоўваліся рэгіянальныя праграмы святкавання. У прыватнасці, як зазначыла намеснік старшыні райвыканкама Іна Лысенка, якая прысутнічала на сустрэчы, гаварылі пра тэрміны і тэмы правядзення “круглых сталоў”, канферэнцый, выставак.